
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«18» ліпеня 2023 г.
	№ 103
	   г. Масква




Аб прадаўжэнні дзеяння антыдэмпінгавай меры ў дачыненні да падшыпнікаў качэння (за выключэннем ігольчастых), якія паходзяць з Кітайскай Народнай Рэспублікі і ўвозяцца на мытную тэрыторыю Еўразійскага эканамічнага саюза

У адпаведнасці з абзацам пятым пункта 109 Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Прадоўжыць па 20 красавіка 2024 г. уключна дзеянне антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 21 жніўня 2018 г. № 139 «Аб прадаўжэнні дзеяння антыдэмпінгавай меры ў дачыненні да падшыпнікаў качэння (за выключэннем ігольчастых), якія паходзяць з Кітайскай Народнай Рэспублікі і ўвозяцца на мытную тэрыторыю Еўразійскага эканамічнага саюза».
2. Дзяржаўным органам дзяржаў – членаў Еўразійскага эканамічнага саюза, упаўнаважаным у сферы мытнай справы, з даты ўступлення ў сілу гэтага Рашэння па 20 красавіка 2024 г. уключна забяспечыць спагнанне антыдэмпінгавай пошліны па стаўках, устаноўленых Рашэннем Калегіі Еўразійскай эканамічнай камісіі ад 21 жніўня 2018 г. № 139, у парадку, устаноўленым для спагнання папярэдніх антыдэмпінгавых пошлін.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за 21 жніўня 2023 г.


	Старшыня Калегіі
Еўразійскай эканамічнай камісіі
	М. Мясніковіч

